夜晚7點幾, 約左人睇戲, 未食野就求祈入左去食。入面都好多人, 2個人食都一定要搭枱, D坐位仲有D迫, 不過我身形唔算肥, 都可以接受既。因為趕時間, 雖然我見都好多餐的選擇, 我求祈叫左個海南雞飯餐加杯凍檸茶。海南雞飯: 雞肉多肥瘦適中, 而且好新鮮好有海南雞味, 飯亦好香, 唔會太油。雖然是間小店, 水準絕能比美較高級的泰式餐廳。飲品: 大大杯, 普通凍檸茶, 幾好。今次食得太趕, 下次有機會要試下其他野食先。